钦定古今图书集成/明伦汇编/官常典/第064卷 > 范阳王虓
## 钦定古今图书集成/明伦汇编/官常典/第064卷 > 范阳王虓

按《晋书范阳康王传》：“康王绥子虓，字武会，少好学驰
誉，研考经纪，清辩能言论。以宗室选拜散骑常侍，累
迁尚书，出为安南将军，都督豫州诸军事，持节镇许
昌，进位征南将军。河间王颙表立成都王颖为太弟，
为王浚所破，挟天子还洛阳。虓与东平王楙、镇东将
军周馥等上言曰：‘自愍怀被害，皇储不建，委重前相，
辄失臣节。是以前年太宰与臣永惟社稷之贰，不可
久空’”，所以共启成都王颖以为国副。受重之后而弗
克负荷，小人勿用而以为腹心。骨肉宜敦而猜佻荐
至，险诐宜远而谗说殄行。“此皆臣等不聪不明，失所
宗赖，遂令陛下谬于降授，虽戮臣等，不足以谢天下。
今大驾还宫，文武空旷，制度荒破，靡有孑遗。臣等虽
劣，足匡王室”，而道路之言，谓张方与臣等不同，既惜
所在兴异，又以太宰惇德允元，著于具瞻，每当义节，
辄为社稷宗盟之先。张方受其指教，为国效节，昔年
之举，有死无贰，此即太宰之良将，陛下之忠臣。但以
受性彊毅，不达变通，遂守前志，已致纷纭。然退思惟，
既是其不易之节，且“虑事翻之后，为天下所罪，故不
即西还耳。原其本事，实无深责。臣闻先代明主，未尝
不全护功名，令福流子孙。自中间以来，陛下功臣初
无全者，非独人才皆劣，其于取祸，实由朝廷策之失
宜，不相容恕。以一旦之咎，丧其积年之勋，既违《周礼》
议功之典，且使天下之人莫敢复为陛下致节者。臣
等此”言，岂独为一张方，实为社稷远计，欲令功臣长
守富贵。臣愚以为宜委太宰，以关右之任，一方事重。
及自州郡已下，选举受任，一皆仰成。若朝之大事，废
兴损益，每辄畴谘，此则二伯述职，周召分陕之义。陛
下复行于今，时遣方还郡，令群后申志，时定王室。如
加方官，请悉如旧，此则忠臣义士有劝，功“臣必全矣司徒戎异姓之贤，司空越公族之望，并忠国爱主，小
心翼翼，宜干机事，委以朝政。安北将军王浚，佐命之
后，率身履道，忠亮清正，远近所推。如今日之大举，实
有定社稷之勋，此是臣等所以叹息归高也。浚宜特
崇重之，以副群望，遂抚幽朔，长为北藩。臣等竭力捍
城，藩屏皇家。陛下垂拱而四海自正，则祖宗之业，必
隆于今，日月之晖，昧而复曜。乞垂三思，察臣所言。”又
可以臣表西示太宰。又表曰：“成都王失道，为奸邪所
误，论王之身，不宜深责。且先帝遗体，陛下群弟，自元
康以来，罪戮相寻，实海内所为匈匈，而臣等所以痛
心。今废成都，更封一邑，宜其必许；若废黜，寻有祸害，
既伤陛下矜慈之恩，又令远近恒谓公族无复骨肉
之情，此实臣等内省悲惭，无颜于四海也。乞陛下察
臣忠款。”于是虓先率众自许，屯于荥阳。会惠帝西迁，
虓与从兄平昌公模、长史冯嵩等刑白马，喢血而盟，
推东海王越为盟主，虓都督河北诸军事、骠骑将军、
持节，领豫州刺史。刘乔不受越等节制，乘虚破许。虓
自拔渡河，王浚表虓领冀州刺史，资以兵马。虓入冀
州发兵，又南济河，破乔等。河间王颙闻乔败，斩张方，
传首于越。越与虓西迎帝，而颙出奔。于是奉天子还
都，拜虓为司徒。永兴三年，暴疾薨，时年三十七。无子，
养模子黎为嗣。黎随模就国，于长安遇害。